प्रफुल्ल नागर ने कहा कि महावीर समता संदेश भी उन्हीं लक्ष्यों के लिए काम कर रहा है जिनके लिए पं. नागर ने अपना सर्वस्व लगा दिया। पं. नागर के सम्मान पत्र का वाचन जाने माने शायर आबिद ‘‘अदीब’’ ने किया। इसी प्रकार डॉ. रत्नाकर पाण्डे को भी राष्ट्रीय समता सम्मन 2012 से सम्मानित किया गया। जनार्दनराय नागर राजस्थान विद्यापीठ के चांसलर भवानी शंकर गर्ग ने शॉल ओढ़ाकर, डॉ. सुनीलम ने स्मृति चिह्न व अभिनंदन पत्र देकर सम्मानित किया। कार्यक्रम के प्रारंभ में जनकवि हंसराज चौधरी ने गीत प्रस्तुत किया तथा प्रो. हेमेन्द्र चण्डालिया ने महेश्वर की कविता का पाठ किया। उद्घाटन सत्र में डॉ. हेमेन्द्र चण्डालिया द्वारा सम्पदित ‘‘मनीषी पं. जनार्दनराय नागर: शताब्दी स्मरण’’ पुस्तक लोकार्पण किया गया। साथ ही डॉ. धर्मचन्द मेहता ‘‘राशि’’ की कविता पुस्तक ‘‘कागज ब्रह्मास्त्र का भी लोकार्पण किया गया। कार्यक्रम के अंत में साहित्य संस्थान के निदेशक डॉ. जीवनसिंह खरकवाल ने धन्यवाद ज्ञापित करते हुए कहा कि हाशिए पर जो लोग है वही दस हजार वर्षों से उस ज्ञान को संचित किया है जो समय की कसौटी पर परखा गया है व सन्य साबित हुआ है। सायंकाल मोहन सिंह मेहता मेमोरियल ट्रस्ट में संगोष्ठी का आयोजन किया गया।